Canon eng so‘nggi plyonkali fotokamera modelini sotishni to‘xtatdi

Canon kompaniyasi EOS-1V plyonkali fotokamera sotuvini to‘xtatdi. Bu haqda Canon kompaniyasi saytining yaponcha versiyasiga tayanib, “Meduza” xabar qildi.

Kompaniya sotilgan fotokameralarni 2025-yilning 31-oktyabriga qadar ta’mirlashni davom etadi. Biroq Canon vakillari fotokamera detallari yetishmagan holatda ta’mirlash to‘g‘risidagi arizalar 2020-yilning oktyabridan boshlab rad qilinishi mumkinligini ma’lum qilgan.
EOS-1V Canon sotgan eng oxirgi plyonkali apparat bo‘lib, professional fotokamera hisoblanadi. EOS-1V 2000—2010-yillarda ishlab chiqarilgan. 2010-yildan keyin Canon fotokameraning omborlarda qolganini sotish bilan shug‘ullangan.
Canon kompaniyasi Yaponiyada 1937-yili ochilgan hamda shu davrdan boshlab plyonkali fotokameralarni ishlab chiqarishni boshlagan. Birinchi raqamli kamera (RC-701) ishlab chiqarishni Canon 1986-yili yo‘lga qo‘ygan.
Plyonkali apparatlarni Nikon kompaniyasi hamon ishlab chiqarishda davom etmoqda. Shuningdek, Leica, Fujifilm и Polaroid kompaniyalari olingan suratni shu zahoti chiqarib beradigan plyonkali kameralarni ishlab chiqarmoqda.